36 SCHENK JAKAB 



gazdasági szakértők tudnák hozzávetőlegesen kiszámítani. Ebben a keretben 

 csak az üzemtervezetet tárgyalhatom a természeti emlékként való föntartás 

 követelményeinek figyelembevételével. Ennek leglényegesebb követelménye 

 az, hogy a terület belsejéből az összes lakossag kitelepitendö — mert ősidők 

 óta ez szolgáltatja a legveszedelmesebb orvvadászokat és tojásszedőket — 

 s kb. december 1-től július l-ig nem járhatna benne senki más, mint 

 csakis a teljesen megbízható felügyelő, ellenőrző és gazdasági tiszti 

 személyzet, de ez is csak minél ritkábban. Julius 1-én kezdődnék a kaszálás, 

 majd a behordás. esetleg helyenként a legeltetés ; általában ettől az időtől 

 fogva a telep személyzete korlátlanul mozoghatna a területen a gazdasági 

 munkák elvégzése céljából, természetesen kellően kioktatva arról, hogy 

 az esetleges utóköltéseknek, továbbá az abból származó madárfíókáknak 

 büntetés terhe alatt békét hagyjon. A terület teljes zavartalanságát 

 alkalmas pontokon felállított fegyveres és lovasőrségek biztosítanák. 



A területen mindennemű vadászat elvileg tilos. Csak igen kivételes 

 és a tudományos felügyelőség által javasolt esetekben volna szabad 

 vadászni. Ezenkívül csakis a tudományos felügyelőség gyüjthetne az 

 esetleg létesítendő telepi múzeum és laboratórium részére, de ez is csak 

 kellő ellenőrzés mellett, mert a természetrajzi objektumok folytonos 

 ritkulása még itt is üzletekre és visszaélésekre vezethet. 



A mesterséges öntözés a jövedelmezőség fokozásain, a takarmány 

 biztosítása érdekében, de egyúttal a madárvilág életfeltételeinek megóvása 

 szempontjából is föltétlenül szükséges. A Duna-Tisza csatorna kiépítéséig 

 ezt az öntözést a jelenlegi vizek fölhasználásával lehetne végezni, oly 

 módon, hogy lefolyásukat alkalmas helyen épített zsilip szabályozná. 

 A vízszabályozással kapcsolatosan esetleg haltenyésztőtelepet is lehetne 

 berendezni, azzal a korlátozással azonban, hogy a lehalászást csakis 

 a júliustól decemberig terjedő időben volna szabad elvégezni. 



A telep központja a Dömsöd vasúti állomástól 1 kilométernyi 

 távolságban fekvő Apaji major volna. Ennek a helyén épülne az uj falu, 

 melynek lakói — részben hadirokkantak — a létesítendő üzemterv alapján 

 vagy mint állami alkalmazottak, vagy pedig mint kisbirtokosok vagy bérlők 

 szolgáltatnák a tejtermeléshez és tenyészállatok neveléséhez szükséges 

 munkaerőt. 



A berendezés minden részletére ebben a memorandumban nem 

 tudok kiterjeszkedni, csak arra kívánom még felhívni a figyelmet, hogy 

 ez a telep nagy szociális érdekeket is szolgálna. Az itt termelt tejből 

 kellene ellátni elsősorban Budapest szegényebb sorsú családaínak betegeit 

 és gyermekeit, utóbbiakat bizonyos korig és pedig részben ingyen, részben 

 mérsékelt áron. Kétségtelen dolog, hogy ilymódon a főváros gyermek- 

 halandóságát csökkenteni lehetne. A telepet ezirányu céljaínak minél 

 tökéletesebb elérése céljából a hova-tovább mindinkább szükségessé válá 



